##### ИЗВОД из Плана детаљне регулације мултифункционалног спортско-културног садржаја на подручју „Парка пријатељства“- Ушће, градске општине Нови Београд и Земун („Службени лист града Београда“ бр. 35/19)

|  |  |
| --- | --- |
| **Објекти канализационо црпних станица (КЦС „Ушће“, КЦС „Ушће – нова“)** | |
| **грађевинска парцела** | КЦС „Ушће“ - Грађ. парцела **ИП-1**, оријентационе површине 4.194,41 m2; оријентациона БРГП: 126 m2;  КЦС „Ушће – нова“ - Грађ. парцела **ИП-2,** оријентационе површине 6.232,02 m2; оријентациона БРГП: 500 m2;\*  **\***коначна БРГП утврдиће се на основу пројекте документације |
| **положај објекта на парцели** | * објекат је слободностојећи; * на површини се планира отвор минималних димензија 10х10 m за потребе сервисирања и текућег одржавања; * отвор, односно надземни део црпне станице, поставити у оквиру зоне грађења, дефинисане грађевинским линијама; * парцела мора бити са обезбеђеним колским приступом за потребе одржавања; * објекат црпне станице планиран је тако да максимално задовољи функционалне захтеве технолошког процеса и захтеве заштите околине од буке и непријатних мириса; |
| **висина објекта** | * максимална висина планираних објеката је По+П; |
| **услови за слободне и зелене површине** | * комплекс црпне станице озеленити изван грађевинске линије до заштитне ограде; * изнад црпне станице планирати травнату и поплочану површину за јавно коришћење; * приликом озелењавања могу се користити различите врсте травњака, покривачи тла, цветне врсте, жбунасте и дрвенасте врсте; * у зони угрожености стабала радове изводити ручно; радове изводити у присуству надлежних служби ЈКП „Зеленило Београд“; |
| **архитектонско обликовање** | * обавезна је верификација пројекта архитектонског обликовања надземног дела црпне станице на Комисији за планове. У обради фасада користити савремене материјале са рефлектујућом површином која се уклапа у парковско окружење (стаклени и алуминијумски панели итд) или зелене (вегетационе) зидове; * карактеристике црпне станице дефинисати кроз израду техничке документације; |
| **инфраструктурна опремљеност** | * за црпну станицу планира се напајање електричном енергијом из два независна извора и повезивање на јавне ТК инсталације; |
| **услови за ограђивање парцеле** | * дозвољено је ограђивање парцеле; * препоручена висина ограде је 2,0 m; * архитектонско обликовање ограде је обавезни саставни део пројекта архитектонског обликовања надземног дела црпне станице чија је верификација на Комисији за планове Скупштине града Београда обавезна; |
| **инжењерскогеолошки услови** | * при изградњи објеката ниже спратности фундирати објекат на темељним тракама повезаним у оба правца по систему роштиља или темељним плочама, уз обавезну стабилизацију темељног тла израдом тампон слоја од шљунка потребне дебљине, а не мање од 0,5 метара; * у даљој фази пројектовања неопходно је урадити детаљна геолошка истраживања а све у складу са Законом о рударству и геолошким истраживањима („Службени гласник РС“ бр. 101/15). |

Табела 21: Правила грађења за планиране објекте канализационих црпних станица

### **3. ЛОКАЦИЈЕ ЗА КОЈЕ ЈЕ ПОТРЕБНА ВЕРИФИКАЦИЈА ИДЕЈНИХ ПРОЈЕКАТА ОД СТРАНЕ КОМИСИЈЕ ЗА ПЛАНОВЕ**

Верификација идејних пројеката на Комисији за планове Скупштине града Београда обавезна је за комплекс планираних и постојеће црпне станице (КЦС1,2,3).

У процесу верификације од стране Комисије за планове, посебну стручну проверу спровести на тему заштите визура са Калемегдана на простор парка и на Калемегдан и стари део града, предлог решења планираних намена у складу са значајем и контекстом локације, као и поштовање дозвољене заузетости и очување јавне зелене површине парка.